**Тенденция на речния отток на вътрешните реки през последните месеци**

**МАЙ 2024 г.**

Общият обем на речния отток в страната за май 2024 г е 1653 млн. m³.. Стойността му е с 56% повече от април и с 9% повече спрямо май 2023 година. Общият обем на речния отток в страната за месец май 2023 г. е 1511 млн. m³.

В Дунавския водосборен басейн обемът на речния отток за май 2024 г. е 758 млн. m³, което е с 93% повече спрямо април и почти съвпада с този от май 2023 година. В Дунавския водосборен басейн обемът на речния отток за месец май 2023 г е 766 млн. m³. През май 2024 г. средномесечните водни количества на по-голямата част от наблюдаваните реки в басейна са около и под месечните норми.

В Черноморския водосборен басейн обемът на речния отток за месец май 2024 г. е 63 млн. m³, което е с 62% повече спрямо април и с 39% повече от обема за май 2023 година. В Черноморския водосборен басейн обемът на речния отток за месец май 2023 г. е 45 млн. m³. През май 2024 г. средномесечните водни количества на реките в басейна са под месечните норми.

В Източнобеломорския водосборен басейн обемът на речния отток за май е 414 млн. m³, което е с 36% повече спрямо април и с 43% повече спрямо май 2023 година. В Източнобеломорския водосборен басейн обемът на речния отток за месец май 2023 г. е 289 млн. m³. През май 2024 г. средномесечните водни количества на почти всички реки в басейна са под месечните норми.

В Западнобеломорския водосборен басейн обемът на речния отток за май е 419 млн. m³, което е с 29% повече от този за април и с 2% повече от този за май 2023 година. В Западнобеломорския водосборен басейн обемът на речния отток за месец май 2023 г. е 411 млн. m³. През май 2024 г. средномесечните водни количества на по-голямата част от реките в басейна са около и под месечните норми.

**ЮНИ 2024 г.**

Общият обем на речния отток в страната за юни е 777 млн. m³. Стойността му е с 53% по-малко от май и със 72% по-малко спрямо юни 2023 година. Общият обем на речния отток в страната за месец юни 2023 г. е 2749 млн. m³.

В Дунавския водосборен басейн обемът на речния отток за юни е 357 млн. m³, което е с 53% по-малко спрямо май и с 82% по-малко от обема за юни 2023 година. В Дунавския водосборен басейн обемът на речния отток за месец юни 2023г. е 1976 млн. m³. През юни 2024 г. средномесечните водни количества на наблюдаваните реки в басейна са под месечните норми.

В Черноморския водосборен басейн обемът на речния отток за юни е 20 млн. m³, което е с 68% по-малко от обема за май и с 46% по-малко от този за юни 2023 година. В Черноморския водосборен басейн обемът на речния отток за месец юни 2023 г. е 37 млн. m³. През юни 2024 г. средномесечните водни количества на реките в басейна са под месечните норми.

В Източнобеломорския водосборен басейн обемът на речния отток за юни е 261 млн. m³, което е с 37% по-малко спрямо май и с 26% по-малко спрямо юни 2023 година. В Източнобеломорския водосборен басейн обемът на речния отток за месец юни 2023 г. е 351 млн. m³. През юни 2024 г. средномесечните водни количества на реките в басейна са под месечните норми.

В Западнобеломорския водосборен басейн обемът на речния отток за юни е 139 млн. m³, което с 67% по-малко спрямо май и с 64% по-малко от обема за юни 2023 година. В Западнобеломорския водосборен басейн обемът на речния отток за месец юни 2023 г. е 385 млн. m³. През юни 2024 г. средномесечните водни количества на реките в басейна са под месечните норми.

**ЮЛИ 2024 г.**

Общият обем на речния отток в страната за юли 2024 г. е 454 млн. m³. Стойността му е с 42% по-малко от предходния месец и с 50% по-малко спрямо юли 2023 година. Общият обем на речния отток в страната за месец юли 2024 г. е 916 млн. m³.

В Дунавския водосборен басейн обемът на речния отток за юли 2024 г. е 215 млн. m³, което е с 40% по-малко от юни и с 56% по-малко от юли 2023 година. В Дунавския водосборен басейн обемът на речния отток за месец юли 2023 г. е 491 млн. m³ През юли месец 2024 г. средномесечните водни количества на реките в басейна са под месечните норми.

В Черноморския водосборен басейн обемът на речния отток за юли е 14 млн. m³, което е с 29% по-малко от юни и с 50% по-малко от обема за юли 2023 година. В Черноморския водосборен басейн обемът на речния отток за месец юли 2023 г. е 28 млн. m³ През последното десетдневие на юли 2024 г. р. Факийска в района на хидрометричната станция при с. Зидарово и р. Ропотамо в района на хидрометричната станция при с. Веселие са пресъхнали. През юли 2024 г. средномесечните водни количества на реките в басейна са под месечните норми.

В Източнобеломорския водосборен басейн обемът на речния отток за юли е 170 млн. m³, което е с 35% по-малко спрямо юни и с 32% по-малко спрямо юли 2023 г. В Източнобеломорския водосборен басейн обемът на речния отток за месец юли 2023 г. е 249 млн. m³, През юли 2024 г. средномесечните водни количества при почти всички хидрометрични станции са под месечните норми.

В Западнобеломорския водосборен басейн обемът на речния отток за юли е 55 млн. m³, което с 61% по-малко от този за юни и с 63% по-малко от този за юли 2023 година. В Западнобеломорския водосборен басейн обемът на речния отток за месец юли 2023 г. е 148 млн. m³ През последното десетдневие на месец юли 2024 г. р. Лебница в района на хидрометричната станция при с. Лебница е пресъхнала. През юли средномесечните водни количества на реките в басейна са под месечните норми.

**АВГУСТ 2024 г.:**

От началото на месеца досега речните нива и съответстващите водни количества в страната са без съществени изменения или се понижават.



